b'\n_START_ARTICLE_\nAruba\n_START_SECTION_\nPovijest\n_START_PARAGRAPH_\n\xc5\xa0panjolci su stigli na Arubu 1499. i naselili ju. 1636. su je kupili Nizozemci. Tijekom 19. stolje\xc4\x87a Aruba postaje u kontekstu zlatne groznice gospodarski zanimljiva. Zadnja desetlje\xc4\x87a 20. stolje\xc4\x87a donose otoku ponovo gospodarski zalet razvojem turisti\xc4\x8dke industrije. Aruba se slu\xc5\xbebeno odvojila od Nizozemskih Antila, \xc4\x8diji su dijelovi i danas otoci Bonaire i Curacao, i 1986 postala autonomna dr\xc5\xbeava unutar Nizozemske. Nastojanja za potpuno odvajanje od Nizozemske su zamrznuta na molbu dr\xc5\xbeave Aruba 1990.\n_START_SECTION_\nBiljni i \xc5\xbeivotinjski svijet\n_START_PARAGRAPH_\nAruba spada u otoke zavjetrine pa time le\xc5\xbei izvan podru\xc4\x8dja orkana. Stoga ima tijekom \xc4\x8ditave godine prekrasno sun\xc4\x8dano vrijeme uz osvje\xc5\xbeavaju\xc4\x87e pasate. Me\xc4\x91u najljep\xc5\xa1e strane Arube svakako spada njena izvorna vegetacija. Posebnu dra\xc5\xbe otoku daju bujni kaktusi, biljke iz porodice aloe i prepoznatljivi obrisi drve\xc4\x87a Divi-Divi. Uvid u vegetaciju otoka daje nacionalni park Arikok.\n_START_SECTION_\nZemljopis\n_START_PARAGRAPH_\nAruba je najzapadniji i najmanji od tri ABC otoka. Prete\xc5\xbeno je nizak, dug najvi\xc5\xa1e 30 km a \xc5\xa1irok najvi\xc5\xa1e 9 km.  Najvi\xc5\xa1e brdo je Jamanota sa 188 m. Zapadni dio otoka obilje\xc5\xbeavaju pje\xc5\xa1\xc4\x8dane pla\xc5\xbee, dok na isto\xc4\x8dnom dijelu dominiraju ponekad bizarne stijene oblikovane kroz tisu\xc4\x87lje\xc4\x87a utjecajem vjetra i valova.\n_START_SECTION_\nJezici\n_START_PARAGRAPH_\nAruba je zemlja sa 3 jezika, slu\xc5\xbebeni je nizozemski 5.290 govornika, nacionalni je papiamentu 60.000 (1999). Tre\xc4\x87i je engleski sa 3.000 govornika\n_START_SECTION_\nPromet\n_START_PARAGRAPH_\nZna\xc4\x8dajnije morske luke za me\xc4\x91unarodni promet su Oranjestad i Sint Nicolaas.\n_START_SECTION_\nGospodarstvo\n_START_PARAGRAPH_\nU razdoblju od 1915. do oko 1955. je na Arubi dobivanje zlata bilo najva\xc5\xbenija privredna grana. Drugi po veli\xc4\x8dini grad St. Nicolas se upravo u tom razdoblju razvio do te veli\xc4\x8dine. Tek 1990. se po\xc4\x8delo s rafiniranjem nafte. Danas je to najva\xc5\xbenija proizvodnja na Arubi. _NEWLINE_Ostala industrija se naslanja prije svega na duhan i proizvodnju pi\xc4\x87a. _NEWLINE_Pored toga, na Arubi ima puno Offshore-banaka i firmi za obradu podataka. Od kada je Aruba svrstana na popis OECDa kao porezna oaza jer su financijske strukture Arube bile pogodne za utaju poreza i "pranje novca" u velikom stilu, Vlada Arube je poduzela niz mjera da to sprije\xc4\x8di i udovolji mjerilima OECD-a. _NEWLINE_Poljoprivreda na Arubi nema neku zna\xc4\x8dajnu ulogu. To stoga, jer klima s puno sunca ali nedovoljno ki\xc5\xa1e ostavlja za sobom prili\xc4\x8dno lo\xc5\xa1u kvalitetu tla._NEWLINE_Najva\xc5\xbeniji trgova\xc4\x8dki partneri Arube su Nizozemska, SAD kao i Kolumbija i Venezuela.\n_START_SECTION_\nTurizam\n_START_PARAGRAPH_\nAruba se u Europi smatra odredi\xc5\xa1tem o kojem se, osim u krugovima ljubitelja, ne govori puno kako bi se izbjeglo pojavljivanje masovnog turizma. Otok je po\xc5\xa1te\xc4\x91en velikih oluja (npr. uragani) i ima gotovo kao iz slikovnice krasne pla\xc5\xbee i jako ugodnu tropsku klimu. Ve\xc4\x87ina turista dolazi iz SAD-a, ali su u zadnje vrijeme i turisti iz Europe sve \xc4\x8de\xc5\xa1\xc4\x87i. Osim toga, podru\xc4\x8dje je poznato i kao izra\xc5\xbeeno povoljno za "surfanje".'